Oppeln (Wingst)

Oppeln is en Dörp mit üm un bi 300 Inwahners in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Binnen dat Dörp warrt noch en Ünnerscheed maakt twischen dat Noorderenn un dat Süderenn un de Oppler Geest.

 Geografie 

Oppeln liggt as 4,3 km lang Stratendörp in anmoorige, siede Masch. Na Oosten to reckt sik denn aver de Wingst as Geestrügg hoog. In’n Süüdoosten liggt de Balksee. Von’n Balksee her flütt de Au in en Bagen in’n Süden un Westen an Oppeln langs. In’n Noorden is de Grift de Grenz von Oppeln. In’n Oosten von de Gemeen, von’n Balksee na Tollboom, löppt de Oppler Kanaal langs.

De Naveröörd sünd Au in’n Noorden, Tollboom in’n Noordoosten, Grift, Westerhamm, Bargkamp un Süderbusch in’n Oosten, Boomoor in’n Süden, Godshem in’n Süüdwesten un Bülkau in’n Noordwesten.

 Historie 

duum|Dat ole Pastoorhuus
In de Oorkunnen kummt Oppeln toeerst an’n 19. März 1301 vör. Von en Kark in Oppeln warrt toeerst 1384 in dat Stoder Copiar snackt.

In’n Eersten Weltkrieg sünd 28 Soldaten ut Oppeln fullen oder vermisst un in’n Tweten 61http://www.denkmalprojekt.org/dkm_deutschland/oppeln_cux_nsachs.htm.

Oppeln is an’n 1. Juli 1972 bi de Gemeenreform in Neddersassen mit de Gemeen Wingst tohoopleggt worrn.

 Inwahnertall 

 Religion 

duum|De Nikolaus-Kark
Oppeln is evangeelsch-luthersch präägt un hett mit de Nikolaus-Kark en egen Karkenhuus, höört aver siet 1967 to dat Kaspel Bülkau. De Karkentoorn is 1721 boot worrn un de Kark 1734. 1916 is de Toorn afbrennt, aver denn wedder opboot worrn, wat bet 1926 duurt hett. De Örgel mit en II/P-Manual un teihn Register is 1886 von Johann Hinrich un Carl Johann Heinrich Röver boot worrn.

För de Kathoolschen is de Hillig-Krüüz-Kark in Oterndörp tostännig.

 Börgermeesters 

Gemeenvörstehers:
 1852–1858: Claus Jacob Tiedemann
 1858–1866: Tönjes Rodenburg
 1866–1872: Hinrich Griemsmann
 1872–1889: Heinrich Tecklenburg
 1889–1891: Heinrich Albers
 Dezember 1891–28. Februar 1917: Hinrich Küver
 1917–1934: Friedrich Henning

Börgermeesters:
 1934–1945: Hermann Engelhard (NSDAP)
 1. Dezember 1952–30. Juni 1972: Hermann Engelhard

 Wapen 

duum|Wapen von Oppeln
Dat Wapen von Oppeln wiest op blauen Grund twee gollen Haverohren, de sik krüüzt. De Haver kummt dorvon, dat se in Oppeln op de Maschboddens fröher vör allen Haver anboot hebbt.

 Kultur 

duum|Dat Kriegerdenkmaal
En Denkmaal för de Fullenen ut Oppeln ut de twee Weltkrieg’ steiht bi de Kark.

 Infrastruktur 

 Verkehr 

De Dörpstraat von Oppeln löppt in’n Noorden an de Kreisstraat 21 ran, de in’n Westen na Bülkau an de Landsstraat 144 löppt un in’n Oosten över de K 22 bi Kumbarg an de Bundsstraat 73 anbunnen is. In’n Süden löppt de Straat na Boomoor un na Süderbusch. Ans is Oppeln bloot noch in’n Westen över den Westerweg mit Bülkau-Süderenn verbunnen.

 Literatur 

 Ingelore Borchers: Oppeln. Ein Marsch-, Moor- und Geestdorf im Elbe-Weser-Dreieck. 700 Jahre Oppeln. 1301 - 2001. Kapellengemeen Oppeln, Bülkau 2001, ISBN 3-8311-0842-0

 Footnoten 

 Weblenken 

 Websteed to dat Dörp (hoochdüütsch)

Kategorie:Oort
Kategorie:Landkreis Cuxhoben